31997R2301
L 319/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2301/97 НА КОМИСИЯТА
от 20 ноември 1997 година
за вписването на определени наименования в „Регистъра на сертификатите за специфичен характер“, предвидено в Регламент (ЕИО) № 2082/92 на Съвета относно сертификатите за специфичен характер на селскостопанските и хранителни продукти
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2082/92 на Съвета от 14 юли 1992 г. относно сертификатите за специфичен характер на селскостопанските и хранителни продукти (1) и по-специално член 9, параграф 1,
като има предвид, че в съответствие с член 7 от Регламент (ЕИО) № 2082/92 държавите-членки са изпратили до Комисията заявления за регистрация на определени наименования като сертификати за специфичен характер;
като има предвид, че регистрираните наименования дават правото да се използва допълнението „гарантиран традиционен специалитет“, което е запазено за тях;
като има предвид, че няма постъпило възражение по смисъла на член 9 от регламента, изпратено до Комисията в резултат от публикуването на въпросните наименования в Официален вестник на Европейските общности (2);
като има предвид, че като резултат тези наименования могат да бъдат вписани в „Регистъра на сертификатите за специфичен характер“ и следователно да бъдат защитени в Общността, като гарантирани традиционни специалитети,
ПРИЕ НАСТОЯЩИЯ РЕГЛАМЕНТ:
Член 1
Наименованията, изброени в приложението, се вписват в „Регистъра на сертификатите за специфичен характер“, както предвижда член 9, параграф 1 от Регламент (ЕИО) № 2082/92.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 ноември 1997 година.